O‘zbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazi ma’lumotiga ko‘ra, huquq-tartibot idoralari tomonidan amalga oshirilgan ishlar natijasida 2016 yilda 6646 ta narkojinoyatlar fosh etilgan. Ulardan 2798 tasi narkotik moddalarni o‘tkazish-sotish, 645 tasi kontrabanda, 1482 tasi giyohvandlik o‘simliklarini yetishtirish, 145 tasi bangixonalar tashkil etish bilan bog‘liq bo‘lgan bo‘lsa, boshqa turdagi narkojinoyatlar 1576 tani tashkil etdi. 2016 yilda respublikada giyohvand vositalarining noqonuniy aylanishida bo‘lgan jami 3 tonna 542,4 kg miqdordagi narkotik moddalar musodara qilingan. Respublikaga afg‘on narkotiklari asosan, Tojikiston va Qirg‘izistondan hamda to‘g‘ridan-to‘g‘ri Afg‘onistondan Amudaryo orqali Surxondaryo viloyatiga, janubiy-sharqdan – Samarqand va Sirdaryo viloyatlariga hamda shimoliy-sharqdan – Farg‘ona vodiysi va Toshkent viloyatiga olib kiriladi.